|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| Ministru kabineta rīkojuma projekta**„Grozījums Ministru kabineta 2010.gada 10.novembra rīkojumā Nr.648****„Par zemes vienību Rīgas administratīvajā teritorijā** **piederību vai piekritību valstij un nostiprināšanu zemesgrāmatā uz valsts vārda attiecīgās ministrijas vai valsts akciju sabiedrības „Privatizācijas aģentūra” personā””** sākotnējās ietekmes novērtējuma ziņojums (anotācija)

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Atbilstoši likuma „Par valsts un pašvaldību zemes īpašuma tiesībām un to nostiprināšanu zemesgrāmatās” 6.panta sestajai un septītajai daļai, kas noteic, ka Ministru kabinets līdz 2010.gada 30.decembrim izdod rīkojumu par zemes piekritību valstij, norādot to, kuras valsts institūcijas personā zeme ierakstāma zemesgrāmatā, vai to, ka zeme izmantojama zemes reformas pabeigšanai, ir izdots Ministru kabineta 2010.gada 10.novembra rīkojums Nr.648 „Par zemes vienību Rīgas administratīvajā teritorijā piederību vai piekritību valstij un nostiprināšanu zemesgrāmatā uz valsts vārda attiecīgās ministrijas vai valsts akciju sabiedrības „Privatizācijas aģentūra” personā” (turpmāk – Rīkojums Nr.648), ar kuru ir noteikts, kādas zemes vienības ir saglabājamas valsts īpašumā un nododamas attiecīgo ministriju, tostarp Finanšu ministrijas, valdījumā. Ministru kabineta rīkojuma projekts „Grozījums Ministru kabineta 2010.gada 10.novembra rīkojumā Nr.648 „Par zemes vienību Rīgas administratīvajā teritorijā piederību vai piekritību valstij un nostiprināšanu zemesgrāmatā uz valsts vārda attiecīgās ministrijas vai valsts akciju sabiedrības „Privatizācijas aģentūra” personā” (turpmāk – Rīkojuma projekts) ir izstrādāts, pamatojoties uz Zemes pārvaldības likuma 17.panta ceturto daļu, kas noteic, kamēr Ministru kabinets nav izdevis rīkojumu par zemes reformas pabeigšanu attiecīgās pašvaldības administratīvajā teritorijā vai novada pašvaldības teritoriālajā vienībā, Ministru kabinets var izdot rīkojumu par zemes gabala piekritību valstij, ja rezerves zemes fondā ieskaitītais zemes gabals ir valstij piekrītošā zeme atbilstoši likumam „Par valsts un pašvaldību zemes īpašuma tiesībām un to nostiprināšanu zemesgrāmatās”.Likuma „Par valsts un pašvaldību zemes īpašuma tiesībām un to nostiprināšanu zemesgrāmatās” 2.pants paredz, kādas zemes vienības ir piekritīgas valstij un ierakstāmas zemesgrāmatās uz valsts vārda. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ņemot vērā ierobežotos termiņus, kādos bija nepieciešams iesniegt informāciju par valsts zemi, kas nepieciešama Finanšu ministrijai, kā arī to, ka zemes īpašumu tiesiskā sakārtošana tomēr nav vēl līdz galam pabeigta un tiek turpināta valsts zemju iznomāšana un atsavināšana uz valsts zemes esošo ēku īpašniekiem, Finanšu ministrija visas nepieciešamās zemes vienības nevarēja iekļaut Rīkojumā Nr.648. Kadastra objekta - zemes vienības - noteikšanai un reģistrēšanai Nekustamā īpašuma valsts kadastra informācijas sistēmā (turpmāk - Kadastrs) ir jāiesniedz Ministru kabineta rīkojums par tās piekritību vai piederību valstij, tādēļ Finanšu ministrija ir izstrādājusi šo Rīkojuma projektu, lai Rīkojuma projektā minētās zemes vienības varētu reģistrēt Kadastrā kā valstij piekrītošas.Saskaņā ar Ministru kabineta 2009.gada 1.septembra noteikumu Nr.996 „Kārtība, kādā nosaka valstij un pašvaldībām piekrītošo lauku apvidu zemi, kura turpmāk izmantojama zemes reformas pabeigšanai, kā arī valstij un pašvaldībām piederošo un piekrītošo zemi” 10.punktu Ministru kabineta rīkojuma projektā par zemes piederību vai piekritību valstij iekļauj to zemes vienību sarakstu, kuras saglabājamas valsts īpašumā un ierakstāmas zemesgrāmatās uz valsts vārda noteiktas ministrijas personā. Sarakstā norāda zemes vienības atrašanās vietu (administratīvās teritorijas nosaukumu), zemes vienības kadastra apzīmējumu, zemes vienības platību atbilstoši kadastra informācijas sistēmas datiem un ministrijas, tās padotības iestādes valdījumā esošu objektu, kas atrodas uz zemes vienības, un tā identifikatoru. Pamatojoties uz minēto noteikumu 5., 6., 7. un 10.punktu ir iekļauts un pievienots zemes vienību saraksts:**1.** Rīkojuma projektā Nr.144 - zemes vienība **Dagmāras ielā 14, Rīgā,** (zemes vienības kadastra apzīmējums **0100 066 2038**) 0,0334 ha platībā, zemes vienības kadastrālā vērtība uz 2014.gada 1.jūniju sastāda 5701 *euro*. Saskaņā ar Kadastra datiem zemes vienības statuss ir – rezerves zemes fonds. Uz zemes vienības atrodas fiziskām personām piederoša (īpašuma tiesības nostiprinātas Rīgas pilsētas zemesgrāmatas nodalījumā Nr.100000076880) garāža (būves kadastra apzīmējums 0100 066 2038 001). Ēkas kopīpašnieki ir Vairis Ozoliņš (1690/8430 domājamās daļas), Liliya Gosteva (1680/8430 domājamās daļas), Rainelda Miezere (1700/8430 domājamās daļas), Alfrēds Eipurs (1670/8430 domājamās daļas), Ilvars Gontarevs (1690/8430 domājamās daļas). Latvijas Nacionālā arhīva 2014.gada 15.oktobra izziņā Nr.5-JP-4107 norādīts, ka uz zemes vienību Rīgas pilsētā, 66.grupā, nr.276, Buļļu un Dagmāras ielā (Nr. nav norādīts), pamatojoties uz 1899.gada 11.novembra dalījuma līguma pamata īpašuma tiesības apstiprinātas Aleksandram Reimam Jūlija dēlam (1939.gada 23.decembra ieraksts). Vēlāk izdarītu īpašuma tiesību apstiprinošu ierakstu zemesgrāmatā nav. Rīgas pilsētas zemes komisijas 2014.gada 22.janvāra izziņa Nr.ZK-14-6-iz apliecina, ka uz zemes vienību Rīgā, Dagmāras ielā (pieprasījumā Dagmāras ielā 14) (66.grupa, 276.grunts) uz 1994.gada 1.jūniju bijušais īpašnieks, ne viņa mantinieki nav pieteikušies. Uz pieprasījumā norādīto zemes vienības daļu citu zemes pieprasītāju pieteikumi nav saņemti. Saskaņā ar likuma „Par valsts un pašvaldību zemes īpašuma tiesībām un to nostiprināšanu zemesgrāmatās” 2.panta otrās daļas 2.punktu minētā zemes vienība ir piekritīga valstij. Pēc Rīkojuma projekta pieņemšanas valsts akciju sabiedrība „Valsts nekustamie īpašumi” (turpmāk – VNĪ) piedāvās ēkas kopīpašniekiem slēgt nomas līgumu. Ņemot vērā, ka uz zemes vienības esošās ēkas kopīpašnieks 2013.gada 12.decembrī iesniedzis zemes vienības atsavināšanas ierosinājumu, pēc zemes vienības ierakstīšanas zemesgrāmatā uz valsts vārda Finanšu ministrijas personā, VNĪ pieņems lēmumu par zemes vienības atsavināšanu minētajam apbūves īpašniekam, ievērojot Publiskas personas mantas atsavināšanas likuma 5.panta trešajā daļā un 44.panta ceturtajā un piektajā daļā noteikto, kā arī piedāvās iespēju pārējiem ēkas kopīpašniekiem atsavināt zemes vienību. Atsavinot zemes vienību, tiks ņemti vērā likuma „Par zemes reformu Latvijas Republikas pilsētās” 21.pantā noteiktie ierobežojumi darījumiem ar zemes īpašumiem.**2.** Rīkojuma projektā Nr.145 - zemes vienība **Imantas 2.līnijā 18, Rīgā,** (zemes vienības kadastra apzīmējums **0100 099 0367**) 0,1000 ha platībā, zemes vienības kadastrālā vērtība uz 2014.gada 1.jūniju sastāda 22 770 *euro*. Saskaņā ar Kadastra datiem zemes vienības statuss ir – rezerves zemes fonds. Uz zemes vienības atrodas fiziskai personai Antrai Šablavai piederoša (īpašuma tiesības nostiprinātas Rīgas pilsētas zemesgrāmatas nodalījumā Nr.100000526632) dzīvojamā ēka (būves kadastra apzīmējums 0100 099 0367 001). Atbilstoši Latvijas Nacionālā arhīva 2014.gada 7.maija izziņai Nr.5-Š-1819 īpašuma tiesības uz zemes vienību (99.grupa, Nr.1) Imantas I līnijā Nr.7 un Imantas II līnijā (numurs nav uzrādīts) uz izpirkuma līguma pamata ir apstiprinātas Marijai Netenbergai (1931.gada 9.decembra ieraksts). Saskaņā ar 1932.gada 16.septembra ierakstu atdalītas zemes vienības C, D,E, F, G, H, I, J, K un L. Nekustamā īpašuma atlikusī daļa A un B. Vēlāk izdarītu īpašuma tiesību apstiprinošu ierakstu zemesgrāmatā nav.Rīgas pilsētas zemes komisijas 2014.gada 24.aprīļa izziņa Nr.ZK-14-257-iz apliecina, ka uz zemes vienību Rīgā, Imantas 2.līnijā, 99.grupa, AB grunts uz 1994.gada 1.jūniju bijušais īpašnieks, ne viņa mantinieki nav pieteikušies. Uz pieprasījumā norādīto vēsturiskās zemes vienības daļu Imantas 2.līnijā 18, 99.grupa, 367.grunts citu zemes pieprasītāju pieteikumi nav saņemti.Saskaņā ar likuma „Par valsts un pašvaldību zemes īpašuma tiesībām un to nostiprināšanu zemesgrāmatās” 2.panta otrās daļas 2.punktu minētā zemes vienība ir piekritīga valstij. Pēc Rīkojuma projekta pieņemšanas VNĪ piedāvās ēkas īpašniekam slēgt nomas līgumu. Ņemot vērā, ka uz zemes vienības esošās ēkas īpašnieks 2014.gada 20.martā iesniedzis zemes vienības atsavināšanas ierosinājumu, pēc zemes vienības ierakstīšanas zemesgrāmatā uz valsts vārda Finanšu ministrijas personā, VNĪ pieņems lēmumu par zemes vienības atsavināšanu apbūves īpašniekam, ievērojot Publiskas personas mantas atsavināšanas likuma 5.panta trešajā daļā un 44.panta ceturtajā un piektajā daļā noteikto. Atsavinot zemes vienību, tiks ņemti vērā likuma „Par zemes reformu Latvijas Republikas pilsētās” 21.pantā noteiktie ierobežojumi darījumiem ar zemes īpašumiem.**3.** Rīkojuma projektā Nr.146 - zemes vienība **Ziedoņa ielā 17, Rīgā,** (zemes vienības kadastra apzīmējums **0100 117 0078**) 0,1171 ha platībā, zemes vienības kadastrālā vērtība uz 2015.gada 1.janvāri sastāda 33 327 *euro*. Saskaņā ar Kadastra datiem zemes vienības statuss ir – rezerves zemes fonds.Saskaņā ar Kadastra datiem uz zemes vienības atrodas dzīvojamā ēka (būves kadastra apzīmējums 0100 117 0078 001), četri šķūņi (būvju kadastra apzīmējumi 0100 117 0078 005, 0100 117 0078 006, 0100 117 0078 007, 0100 117 0078 009), un pagrabs (būves kadastra apzīmējums 0100 117 0078 008). Atbilstoši Rīgas Kurzemes rajona Pagaidu valdes 1993.gada 16.septembra namīpašuma denacionalizācijas apliecībai Nr.204 namīpašums Rīgā, Ziedoņa ielā 17 (117.grupa, 206.grunts) denacionalizēts un uz personīgā īpašuma tiesību pamata pieder Nikolajam Avsejevam. Atbilstoši Rīgas apgabaltiesas zvērināta notāra Ināras Reliņas mantojuma apliecībai Nr.3982 par mantinieku ir iecelts un Nikolaja Avsejeva atstāto mantojumu – namīpašumu Ziedoņa ielā 17, Rīgā, ir pieņēmis Aleksejs Avsejevs. Saskaņā ar Latvijas Valsts vēstures arhīva 1993.gada 24.augusta izziņu Nr.3-II/941 uz zemes vienību (117.grupa, 78.grunts) uz pirkuma līguma pamata īpašuma tiesības apstiprinātas Bernhardam, Mārtiņa dēlam Naha (1934.gada 19.septembra ieraksts). Līdz 1939.gada 11.jūlijam, kad zemesgrāmatā izdarīts pēdējais ieraksts, cits īpašnieks nav uzrādīts.Rīgas pilsētas zemes komisijas 2014.gada 21.janvāra izziņa Nr.ZK-14-5-iz apliecina, ka uz zemes vienību Rīgā, Ziedoņa ielā 17, 117.grupā, 78.gruntī 1993.gada 10.februārī saņemts Nikolaja Avsejeva zemes pieprasījums par īpašuma tiesību atjaunošanu, kas noraidīts ar Rīgas pilsētas zemes komisijas 2006.gada 8.augusta lēmumu Nr.16/40, jo minētā zemes vienība iegūta īpašumā pēc 1940.gada 21.jūlija un nav reģistrēta Zemesgrāmatā.Nikolaja Avsejeva mantinieks Aleksejs Avsejevs cēlis tiesā prasību par īpašuma tiesību atjaunošanu uz zemes vienību, kas noraidīta ar 2013.gada 19.novembra Rīgas apgabaltiesas Civillietu tiesu kolēģijas spriedumu lietā Nr.C04167913. Citu zemes pieprasītāju pieteikumi uz minēto zemes vienību nav saņemti. Saskaņā ar likuma „Par valsts un pašvaldību zemes īpašuma tiesībām un to nostiprināšanu zemesgrāmatās” 2.panta otrās daļas 2.punktu minētā zemes vienība ir piekritīga valstij. Pēc Rīkojuma projekta pieņemšanas VNĪ piedāvās ēku īpašniekam slēgt nomas līgumu. Pēc zemes vienības ierakstīšanas zemesgrāmatā uz valsts vārda Finanšu ministrijas personā, VNĪ piedāvās ēku īpašniekam iespēju zemes vienību atsavināt, ievērojot Publiskas personas mantas atsavināšanas likuma 5.panta trešajā daļā un 44.panta ceturtajā un piektajā daļā noteikto. Atsavinot zemes vienību, tiks ņemti vērā likuma „Par zemes reformu Latvijas Republikas pilsētās” 21.pantā noteiktie ierobežojumi darījumiem ar zemes īpašumiem. **4.**  Rīkojuma projektā Nr.147 - zemes vienība (zemes vienības kadastra apzīmējums **0100 093 0340**) 0,0670 ha platībā, zemes vienības kadastrālā vērtība uz 2014.gada 1.jūniju sastāda 20 971 *euro*. Saskaņā ar Kadastra datiem zemes vienības statuss ir – rezerves zemes fonds.Uz zemes vienības atrodas nekustamā īpašuma Jūrmalas gatve 32, Rīgā, (nekustamā īpašuma kadastra Nr.0100 593 0064) sastāvā esošās būves (būves kadastra apzīmējums 0100 093 0789 004) daļa. Īpašuma tiesības Rīgas pilsētas zemesgrāmatas nodalījumā Nr.5686 A kopīpašumā nostiprinātas akciju sabiedrībai „Kurzemes mehanizators” 15708/19622 domājamo daļu apmērā un sabiedrībai ar ierobežotu atbildību „Divdesmit viens pluss” 3914/19622 domājamo daļu apmērā.Latvijas Nacionālā arhīva 2014.gada 3.jūlija izziņā Nr.5-JP-2682 norādīts, ka uz zemes vienību Rīgas pilsētā (93.grupa, 226.grunts) Anniņmuižas ielā 32, uz izpirkšanas līguma pamata īpašuma tiesības apstiprinātas laulātiem Eduardam Šariginam un Lilijai Šariginai (1932.gada 22.janvāra ieraksts). Uz 1938.gada 14.februāra pirkuma līguma pamata Eduardam Šariginam piederošā domātā puse nekustamā īpašuma apstiprināta Lilijai Šariginai (1938.gada 11.marta ieraksts). Latvijas Nacionālā arhīva 2014.gada 3.jūlija izziņā Nr.5-JP-2681 norādīts, ka uz zemes vienību Rīgas pilsētā (93.grupa, 229.grunts) Anniņmuižas ielā 38, uz pirkuma līguma pamata īpašuma tiesības apstiprinātas laulātiem Jānim Rozem un Emīlijai Rozei (1937.gada 10.septembra ieraksts). Vēlāk izdarītu īpašuma tiesības apstiprinošu ierakstu zemesgrāmatā nav. Rīgas pilsētas zemes komisijas 2013.gada 30.maija izziņa Nr.ZK-13-188-iz apliecina, ka uz zemes vienību Rīgā, Jūrmalas gatvē 32 (93.grupa, 226.grunts) īpašuma tiesības ir atzītas Intai Tarasenko. Minētajai zemes vienībai veikta Rīgas domes Īpašuma departamenta zemju pārvaldes izstrādātā robežu regulācija, kuras rezultātā mantiniece saņēmusi īpašumā visu platību, kas viņai pienākas un uz pieprasījumā norādīto dzīvojamai mājai Jūrmalas gatvē 32 piesaistāmo zemes vienības daļu nevar pretendēt. Citu zemes pieprasītāju pieteikumi uz zemes vienību nav saņemti.Rīgas pilsētas zemes komisijas 2014.gada 4.aprīļa izziņa Nr.ZK-14-221-iz apliecina, ka uz zemes vienību Rīgā, Jūrmalas gatvē 38 (pieprasījumā Jūrmalas gatvē 32) (93.grupa, 229.grunts) uz 1994.gada 1.jūniju bijušais īpašnieks, ne viņa mantinieki nav pieteikušies. Uz pieprasījumā norādīto zemes vienību citu zemes pieprasītāju pieteikumi nav saņemti.Saskaņā ar likuma „Par valsts un pašvaldību zemes īpašuma tiesībām un to nostiprināšanu zemesgrāmatās” 2.panta otrās daļas 2.punktu minētā zemes vienība ir piekritīga valstij. Pēc Rīkojuma projekta pieņemšanas VNĪ piedāvās ēkas kopīpašniekiem slēgt nomas līgumu. Ņemot vērā, ka uz zemes vienības esošās ēkas kopīpašnieks iesniedzis zemes vienības atsavināšanas ierosinājumu, kas VNĪ ir reģistrēts 2013.gada 24.aprīlī, pēc zemes vienības ierakstīšanas zemesgrāmatā uz valsts vārda Finanšu ministrijas personā, VNĪ pieņems lēmumu par zemes vienības atsavināšanu minētajam apbūves īpašniekam, ievērojot Publiskas personas mantas atsavināšanas likuma 5.panta trešajā daļā un 44.panta ceturtajā un piektajā daļā noteikto, kā arī piedāvās iespēju pārējiem ēkas kopīpašniekiem atsavināt zemes vienību. Atsavinot zemes vienību, tiks ņemti vērā likuma „Par zemes reformu Latvijas Republikas pilsētās” 21.pantā noteiktie ierobežojumi darījumiem ar zemes īpašumiem.Ņemot vērā iepriekš minēto ir sagatavots Rīkojuma projekts, kas paredz grozīt Rīkojuma Nr.648 11.pielikumu – papildinot to ar zemes vienībām, kas ir piekritīgas valstij un kuras normatīvajos aktos noteiktā kārtībā tiks ierakstītas zemesgrāmatā uz valsts vārda Finanšu ministrijas personā, iesniedzot likuma „Par valsts un pašvaldību zemes īpašuma tiesībām un to nostiprināšanu zemesgrāmatās” 13.panta pirmajā daļā noteiktos dokumentus. Zemes vienību platības norādītas atbilstoši Kadastrā norādītajai informācijai. Veicot zemes vienību kadastrālo uzmērīšanu, zemes vienību platības var tikt precizētas. |
| 3. | Projekta izstrādē iesaistītās institūcijas | Projekta izstrādē ir iesaistīta Finanšu ministrija un VNĪ. |
| 4. | Cita informācija | Nav. |

 |

|  |
| --- |
|  **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Rīkojuma projektā risinātie jautājumi skar tiesību subjektus - fiziskas un juridiskas personas, kuru ēkas atrodas uz valstij piekritīgajām zemes vienībām un kas vēlas izmantot savas normatīvos aktos noteiktās tiesības un realizēt pirmpirkuma tiesības uz valstij piekritīgajām zemes vienībām. |
| 2. | Tiesiskā regulējuma ietekme uz tautsaimniecību un administratīvo slogu | Rīkojuma projekta tiesiskais regulējums tautsaimniecību, kā valsts saimniecības nozari, neietekmē un administratīvo slogu nemaina. |
| 3. | Administratīvo izmaksu monetārs novērtējums | Rīkojuma projekta tiesiskais regulējums administratīvo slogu neietekmē. |
| 4. | Cita informācija | Rīkojuma projekta īstenošanai nav nepieciešami papildus līdzekļi no valsts vai pašvaldību budžeta.  |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009.gada 25.augusta noteikumu Nr.970 „Sabiedrības līdzdalības kārtība attīstības plānošanas procesā” 5.punktam sabiedrības līdzdalības kārtība ir piemērojama tiesību aktu projektu izstrādē, kas būtiski maina esošo regulējumu vai paredz ieviest jaunas politiskās iniciatīvas.Ņemot vērā, ka rīkojuma projekts neatbilst minētajiem kritērijiem, sabiedrības līdzdalības kārtība rīkojuma projekta izstrādē netiek piemērota. Rīkojuma projekts un tā anotācija pēc tā izsludināšanas Valsts sekretāru sanāksmē būs publiski pieejami Ministru kabineta mājas lapā - sadaļā *Tiesību aktu projekti.* |
| 2. | Sabiedrības līdzdalība projekta izstrādē | Rīkojuma projektā risinātie jautājumi neparedz ieviest izmaiņas, kas varētu ietekmēt sabiedrības intereses. |
| 3. | Sabiedrības līdzdalības rezultāti | Rīkojuma projektu izstrādā valsts akciju sabiedrība „Valsts nekustamie īpašumi” savu funkciju un uzdevumu ietvaros saskaņā ar normatīvos aktos noteikto deleģējumu. |
| 4. | Cita informācija | Saskaņā ar Oficiālo publikāciju un tiesiskās informācijas likuma 2.panta pirmo daļu un 3.panta pirmo daļu tiesību aktus publicē oficiālajā izdevumā „Latvijas Vēstnesis”, tos publicējot elektroniski tīmekļa vietnē www.vestnesis.lv. |
| **VII. Tiesību akta projekta izpildes nodrošināšana un tās ietekme uz institūcijām** |
| Projekta izpildē iesaistītās institūcijas | Par Rīkojuma projekta izpildi atbildīgā ir Finanšu ministrija un VNĪ. |
| Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Rīkojuma projekta izpilde neietekmē pārvaldes funkcijas un uzdevumus, tās netiek paplašinātas vai sašaurinātas. Saistībā ar Rīkojuma projekta izpildi jaunas institūcijas netiek radītas, kā arī neparedz esošu institūciju likvidāciju vai reorganizāciju. Rīkojuma projekta izpildi var nodrošināt esošās institūcijas ietvaros, ar tai pieejamiem resursiem. |
| Cita informācija | Saskaņā ar valsts akciju sabiedrības „Valsts nekustamie īpašumi” un Finanšu ministrijas 2013.gada 18.septembrī noslēgto *Vienošanās par valsts nekustamo īpašumu pārvaldīšanu un savstarpējo sadarbību valsts nekustamo īpašumu pārvaldīšanas politikas izstrādē un īstenošanā Nr. 12-22/136* valsts akciju sabiedrība „Valsts nekustamie īpašumi” apņēmusies nodrošināt nepieciešamo darbību veikšanu, lai nodrošinātu valstij piekrītošo nekustamo īpašumu ierakstīšanu zemesgrāmatā. |

*Anotācijas III. IV, un V. sadaļa –projekts šīs jomas neskar.*

Finanšu ministrs J.Reirs

05.02.2015. 11:28

2446

M.Deņisova 67024676

Mara.Denisova@vni.lv